75 साल की उम्र में किया इंटेंस वर्कआउट, वीडियो देख फैंस ने की तारीफ
जिम में एक्सरसाइज करती दिखीं मुमताज, Intense workout done at the age of 75, fans praised after watching the video
60-70 के दशक में अपनी एक्टिंग के साथ-साथ खूबसूरती से लोगों के दिलों में जगह बनाने वाली एक्ट्रेस मुमताज ने हाल ही में इंस्टाग्राम पर डेब्यू किया है और वह लगातार सोशल मीडिया पर एक्टिव भी हैं। इसी बीच उन्होंने अपने इंस्टाग्राम पर एक वर्कआउट वीडियो शेयर किया, जिसमें वह 75 साल की उम्र में जिम में पसीना बहाती हुई नजर आ रही हैं। फिटनेस को लेकर मुमताज जिस तरह से कॉन्शस हैं, वह बेहद इंस्पायरिंग हैं। उम्र के इस पड़ाव पर भी एक्ट्रेस का जज्बा और हौसला हर किसी को हैरान कर रहा है।
यूजर्स ने की तारीफ 
इस वीडियो के सामने आते ही सोशल मीडिया पर फैंस उनके इस वर्कआउट वीडियो को काफी पसंद कर रहे हैं। एक यूजर ने कमेंट करते हुए लिखा, 'प्लीज अपना ध्यान रखना। आप कमाल हैं मैम।' तो वहीं दूसरे यूजर ने लिखा, 'बहुत बढ़िया आंटी '।
'हीरामंडी’ में नजर आएंगी मुमताज 
मुमताज के करियर की बात करें तो उन्होंने 11 साल की उम्र में चाइल्ड आर्टिस्ट के तौर पर एक्टिंग डेब्यू किया था। इसके बाद 60 के दशक में वह फिल्मों में लीड एक्ट्रेस का रोल निभाने लगीं। मुमताज ने दारा सिंह और धर्मेंद्र के साथ कई फिल्मों में काम किया और इनकी जोड़ी को भी लोगों ने काफी पसंद किया। लेकिन मुमताज ने 1990 में फिल्म ‘आंधियां’ के बाद एक्टिंग छोड़ दी थी, और अब वह जल्द ही बॉलीवुड में कमबैक करने वाली हैं। मीडिया रिपोर्ट्स के मुताबिक मुमताज डायरेक्टर संजय लीला भंसाली की सीरीज ‘हीरामंडी’ में नजर आएंगी।